Cuneiform Tablet Kt 92/k 505 (AKT 11a 136)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na 7 ma-na 10 GÍN KÙ.BABBAR 7 GÍN KÙ.BABBAR ša-du-e-tim ša qá-tí šu-IŠTAR ša-ak-na-at KÙ.BABBAR a-na ku-da-tim šu-IŠTAR ù a-la-bu-um ip-qí-du-ni a-na a-lim{ki} ub-lu a-na bi-it-qá-at lu-qú-tim šu-IŠTAR ku-da-tám i-šé-e a-lá-bu-um ku-da-tám lá i-šé-e IGI šu-IŠTAR DUMU šu-a-a IGI šu-ku-bu-um DUMU e-na-ma-nim IGI ú-zu-a DUMU i-dí-a-šur IGI a-ta-a-a DUMU bu-zi-a i-lá-ak ša ki-ma a-la-bi-im a-na pu-ru-uš-ḫa-tim a-na ša ki-ma šu-IŠTAR 1 me-at 30 ma-na URUDU ší-im e-ma-ri DUMU kà-pu ú-kà-an šu-ma um-ma DUMU kà-pu-ma ki-na URUDU ḫa-bu-lá-ku a-da-na-ku-nu-tí a-lá-bu-um ra-ma-šu ù-ša-ḫa-at šu-ma um-ma DUMU kà-pu-ma URUDU lá a-da-na-ku-nu-tí ḫu-bu-lu-šu ša a-lá-bi₄-im IGI šu-IŠTAR DUMU šu-a-a IGI šu-ku-bi-im DUMU e-na-ma-nim IGI ú-zu-a DUMU i-dí-a-šùr IGI a-ta-a-a DUMU bu-zi-a